Λάρνακα, 08/08/2024

**Ξεκινάει το ετήσιο «ταξίδι» ευεξίας της Lidl Κύπρου με το 5ο Lidl Wellness Camp**

**Μοναδική ευκαιρία για 20 τυχερούς νικητές που μαζί με την οικογένεια ή την παρέα τους θα απολαύσουν ένα ξεχωριστό διήμερο υγείας και ευεξίας!**

Η Lidl Κύπρου επιστρέφει για 5η συνεχή χρονιά με το πολυαναμενόμενο **Lidl Wellness Camp**, που έχει προγραμματιστεί για τις **14-15 Σεπτεμβρίου 2024**, στο γραφικό **Rodon Mount Hotel & Resort στον Αγρό**. Η διήμερη εκδήλωση διοργανώνεται στο πλαίσιο **της Παγκόσμιας Ημέρας Φαγητού**, υπό την **αιγίδα του Υπουργείου Γεωργίας**, **Αγροτικής Ανάπτυξης και Περιβάλλοντος, της Κυπριακής Εθνικής Επιτροπής UNESCO** και **του Συνδέσμου Διαιτολόγων και Διατροφολόγων Κύπρου**.

Με φόντο το καταπράσινο σκηνικό του Αγρού, το 5ο Lidl Wellness Camp προσφέρει ένα αναζωογονητικό καταφύγιο για όσους επιθυμούν να υιοθετήσουν έναν πιο υγιεινό τρόπο ζωής. Κατά τη διάρκεια των δύο ημερών, οι συμμετέχοντες θα έχουν την ευκαιρία να εντρυφήσουν σε ένα πρόγραμμα **σχολαστικά σχεδιασμένο** για να ενσωματώσει **τη διατροφή**, **τη σωματική υγεία**, **την ψυχική ευεξία** και **τη βιωσιμότητα**, υπό την καθοδήγηση **12 καταξιωμένων και διακεκριμένων επαγγελματιών** – γιατροί, καθηγητές πανεπιστημίων, διατροφολόγοι, διαιτολόγοι, ψυχολόγοι και άλλοι καταρτισμένοι επιστήμονες υγείας και ευεξίας.

Οι τυχεροί “Lidl Wellness Campers” θα εμπλακούν σε μία **σειρά διαφορετικών και ποικίλων δραστηριοτήτων** μέσα από ένα [πλούσιο πρόγραμμα](https://lidlfoodacademy.com.cy/lidl-wellness-camp-2024/) υπό την καθοδήγηση των ειδικών, με ελκυστικά σεμινάρια και διαδραστικές εμπειρίες που καλύπτουν ένα ευρύ φάσμα θεμάτων, από τη συνειδητή διατροφή μέχρι βιώσιμες πρακτικές για ένα καλύτερο τρόπο ζωής. Παράλληλα, οι μικροί “campers” θα έχουν την ευκαιρία να εξερευνήσουν το όμορφο πράσινο του Αγρού μέσα από ένα εκπαιδευτικό [πρόγραμμα](https://lidlfoodacademy.com.cy/lidl-wellness-camp-2024-%cf%83%cf%87%ce%bf%ce%bb%ce%b5%ce%af%ce%bf-%cf%84%ce%bf%cf%85-%ce%b4%ce%ac%cf%83%ce%bf%cf%85%cf%82/) με δραστηριότητες και παιχνίδια για την παιδαγωγική του δάσους από το «Σχολείο του Δάσους». Το Lidl Wellness Camp, δεν είναι απλώς μία εκδήλωση, αλλά μία ολοκληρωμένη εμπειρία που υπόσχεται να εξοπλίσει τους συμμετέχοντες – μικρούς και μεγάλους- με τις γνώσεις και τα απαραίτητα εργαλεία για την υιοθέτηση πιο υγιεινών και βιώσιμων συνηθειών.

Στην εκδήλωση θα έχουν την ευκαιρία να συμμετάσχουν **20 τυχεροί νικητές παρέα με την οικογένεια ή/και φίλους τους** (μέχρι 3 επιπρόσθετα άτομα) που θα δηλώσουν συμμετοχή στην [σχετική online φόρμα](https://www.lidlfoodacademy.com.cy/lidl-wellness-camp-2024-form/) στην ιστοσελίδα της Lidl Food Academy μέχρι το Σάββατο 31 Αυγούστου και θα επιλεγούν μετά από κλήρωση. Όλοι οι συμμετέχοντες θα έχουν την ευκαιρία να απολαύσουν, εκτός από το πλούσιο εκπαιδευτικό πρόγραμμα, **δωρεάν διαμονή στο Rodon Mount Hotel and Resort** και **γεύματα που θα τους παρέχει η Lidl Κύπρου**.

Για περισσότερες λεπτομέρειες, πληροφορίες, δηλώσεις συμμετοχής και ενημερώσεις σχετικά με το 5ο Lidl Wellness Camp, το κοινό μπορεί να επισκεφτεί τη σελίδα [εδώ](https://www.lidlfoodacademy.com.cy/lidl-wellness-camp-2024-form/).

Δείτε το σχετικό video [εδώ](https://youtu.be/ijn_FAHUwl8).

**Επισκεφθείτε τη Lidl Κύπρου και στα:**

**team.lidl.com.cy**

[**corporate.lidl.com.cy**](https://corporate.lidl.com.cy/el/)

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**twitter.com/Lidl\_Cyprus\_**](https://twitter.com/Lidl_Cyprus_)

[**linkedin.com/company/lidl-cyprus**](https://www.linkedin.com/company/lidl-cyprus)